cyanic-selkie/wikianc huggingface dataset:
Kesäolympialaiset 2000
Kohokohtia
Suomalaismenestys jäi edellisten kisojen tavoin neljään mitaliin. Yleisurheilussa Suomelle tuli kuitenkin maan historian viimeisin olympiakultamitali, kun Arsi Harju voitti kultaa kuulantyönnössä. Suomi sai myös 20 vuoden tauon jälkeen olympiakultaa purjehduksessa, kun Thomas Johanson ja Jyrki Järvi seilasivat ykkösiksi. Ammunnassa Juha Hirvi aloitti Suomen kolmet kisat kestäneen mitaliputken tuomalla hopeaa pienoiskiväärissä.
Olympia-aatteen levittämiseksi Sydneyn kisoihin hyväksyttiin ”villillä kortilla” mukaan joukko kehittyvien maiden urheilijoita, vaikka nämä eivät olisi selvittäneet virallisia karsintarajoja.
Osallistujat
Sydneyn vuoden 2000 kesäolympialaisiin osallistui 199 maata, sekä neljä itsenäistä urheilijaa.
Hunnit
Hunnien taustasta ja kielestä on esitetty eriäviä näkemyksiä. Nykyisen Mongolian alueella asunut xiongnu-kansa, jota vastaan kiinalaiset taistelivat jo ennen ajanlaskun alkua, on toisinaan samaistettu hunneihin. Jotkut tutkijat eivät kuitenkaan pidä tätä teoriaa todennäköisenä. On epäselvää, paljonko Eurooppaan tunkeutuneilla hunneilla oli yhteistä Intiaa ja Kiinaa ahdistaneiden paimentolaiskansojen kanssa. Hunnien ydinjoukon uskotaan edustaneen ainakin osittain mongolidista ihmistyyppiä, mutta Euroopan valloitukseen osallistui myös muita hunnien alistamia kansoja.
Xiongnu-teoria
Eurooppaan 300-luvulla tyhjästä ilmestyneiden hunnien alkuperää ei tiedetä varmasti. Jotkut tutkijat ovat 1700-luvulta asti uskoneet, että hunnit olivat sama kansa kuin xiongnut, jotka hyökkäilivät Kiinaa vastaan Han-dynastian aikana 202 eaa. – 220 jaa. Jotkut nykytutkijat eivät pidä tätä teoriaa uskottavana todisteiden puutteen vuoksi.
Mika Nuolivirta
Ura
Nuolivirta pelasi kymmeniä nuorten maaotteluita. Hän kuului Suomen turnauskokoonpanoon U18-EM-kilpailuissa 2011. Nuolivirta on myös kuulunut ajoittain Suomen miesten maajoukkueen harjoitusryhmään muttei ole pelannut miesten A-maaotteluita.
Kokemäenkartano
1700- ja 1800-luvut
Kokemäenkartano oli vuosina 1635-1903 aatelissukujen omistuksessa. De la Gardien suku, joka oli 1600-luvulla yksi Ruotsi-Suomen vaikutusvaltaisimmista suvuista, omisti kartanon vuoteen 1755 saakka.
Eugen von Knorring lunasti itselleen Kokemäenkartanon isänsä Carl Henrikin kuoleman jälkeen vuonna 1863. Kuitenkin ennen kartanon edellä mainittua lunastamista Kokemäenkartanoa yritettiin jälleen myydä, sillä Carl von Knorring oli perukirjatietojen mukaan pahasti velkaantunut. Tälläkään kertaa Kokemäenkartanoa ei kuitenkaan myyty suvun ulkopuolelle.
1900-luvulta nykypäivään
Kokemäenkartanon talouskeskusta kokonaisuutena sekä maatilataloutta on kehitetty paljon 1990-luvulta alkaen. Rakennuksia on peruskorjattu, ajantasaistettu ja rakennettu lisää. Laaja puistoalue on saatettu uudelleen puistomaiseen kuntoon.
Tulonlähteet
Kokemäenkartanon pihapiirissä on osa meijerin perustuksista vielä jäljellä. Kartanoiden oma meijeritoiminta hiipui pääosin 1900-luvun alkuun mennessä, jolloin Suomeen syntyi erityisesti osuusmeijereitä.
Päärakennus
Museovirasto on vuonna 2009 määritellyt Kokemäenkartanon historiallisen maiseman valtakunnallisesti merkittäväksi rakennetuksi kulttuuriympäristöksi.
AK-74
Nimensä mukaan suunnittelu saatettiin loppuun vuonna 1973. AK-74:n uudemmissa versioissa on laminoidun puutukin ja kahvan sijasta mustat polymeerista valmistetut muotoilultaan hieman parannellut osat. Aseen kompaktissa versiossa AKS-74N on umpiperä korvattu luurankomallisella taittoperällä ja ase on varustettu optisen/yötähtäimen kiinnityskiskolla. Vuonna 1979 kehitettiin laskuvarjojoukkoja ja panssarivaunujen miehistölle AKS-74u-karbiiniversio taittotukilla ja lyhennetyllä piipulla varustettuna.
Aseesta on tehty lisensoimattomia kopioita Bulgariassa (AK-74 ja AKS-74U), Itä-Saksassa (MPi-AK-74N, MPi-AKS-74N ja MPi-AKS-74NK) ja Romaniassa (PA md. 86)
Zuavit
Ranska värväsi ensimmäiset zuavi-pataljoonansa Zouaoua- tai Zwāwa-nimellä kutsutusta berberiheimosta Algeriassa 1831.
Hazel Hotchkiss Wightman
Hazel Virginia Hotchkiss Wightman  CBE  (o.s Hotchkiss; 20. joulukuuta 1886 Healdsburg, Kalifornia, Yhdysvallat – 5. joulukuuta 1974 Chestnut Hill, Massachusetts, Yhdysvallat) oli yhdysvaltalainen tennispelaaja. Hän voitti urallaan yhteensä 17 Grand Slam-turnausta. Hän oli mukana perustamassa Wightman Cup -tenniskilpailua, joka pidetään vuosittain yhdysvaltalaisille ja brittiläisille naisille. Se pidettiin ensimmäisen kerran vuonna 1923.
Talviolympialaiset 1924
Talvilajeille haluttiin kuitenkin tasa-arvoa kesälajeihin nähden, ja vuonna 1921 pidetyssä Kansainvälisen Olympiakomitean kokouksessa päätettiin järjestää kansainvälinen talviurheiluviikko yhteydessä myöhemmin samana vuonna järjestettyihin Pariisin kesäolympialaisiin. Vasta jälkeenpäin kisat virallistettiin ensimmäisiksi talviolympialaisiksi, ja talviolympialaisia päätettiin ryhtyä järjestämään neljän vuoden välein.
Mitalitaulukko
Ensimmäisten talviolympialaisten menestyneimmät maat olivat Norja ja Suomi.
Kizzuwatna
Kizzuwatna oli muinainen valtakunta, joka sijaitsi Anatolian niemimaan kaakkoisosassa. Myöhemmin samalla alueella sijaitsi Persian ja Rooman valtakuntien osana ollut Kilikia. Alue sijaitsi Kappadokian alueen eteläpuolella ja Arzawan itäpuolella. Kizzuwatnan väestö oli sekoitus luuvilaisia, heettiläisiä ja hurrilaisia. Ensimmäiset luuvilaiset tulivat alueelle noin 2300 eaa. Hurrilaisia tuli Urkešista ja Nawarista Kizzuwatnaan noin 1600 eaa. alkaen. Kizzuwatna joutui Mitannin valtakunnan alaisuuteen noin 1470 eaa.
Arvoitus nimeltä Margo
Arvoitus nimeltä Margo on yhdysvaltalaiskirjailija John Greenin romaani. Englanninkielinen alkuperäisteos Paper Towns julkaistiin vuonna 2008 ja Helene Bützowin suomenkielinen käännös vuonna 2015.
Matkakeskus
Kritiikkiä
Ensimmäisten matkakeskusten valmistuttua vuoteen 2004 mennessä Matkahuollon toimitusjohtaja Pekka Hongisto arvioi niiden toimivuutta ja niille asetettujen tavoitteiden toteutumista. Hänen mukaansa matkakeskuspaikkakunnilla junamatkustus oli lisääntynyt ja vastaavasti linja-automatkustus vähentynyt. Matkakeskusten rooli kaupunkien sisäisen ja niiden ulkopuolelle suuntautuvan liikenteen välillä merkitsi sitä, että linja-autoliikenteelle jäi käytännössä toimiminen junien syöttöliikenteenä. Hongiston mukaan tavoiteltuja synergiaetuja ei ollut saavutettu, koska Matkahuolto oli joutunut luopumaan monista oman linja-autoasemakonseptinsa mukaisista tulonlähteistä.
Pelikonsoli
Pelikonsoli on viihde-elektroniikan laite, joka on valmistettu videopelien pelaamista varten. Käytännössä se on pelkkään viihdekäyttöön suunniteltu henkilökohtainen tietokone, jonka arkkitehtuuri (laitteisto sekä ohjelmisto) on täysin suljettu ja suojattu ulkopuolisilta. Yleensä laitteen tuottamaa kuvaa katsellaan televisiosta ja toimintoja ohjataan peliohjaimella.
Historiaa
Toisen sukupolven määritteli mikroprosessorin käyttö ja vuonna 1976 julkaistu Fairchild Channel F oli ensimmäisiä. Kolikkopelien suosion myötä konsolit pyrkivät näiden tuomiseen koteihin ja Space Invadersin käännös Atari 2600:lle oli tämän läpimurtosovellus. Vuoden 1983 videopelilama lopetti toisen sukupolven konsolit.
François de Barthélemy
François Barthélemyn setä oli tunnettu kirjailija ja arkeologi Jean-Jacques Barthélemy, jonka avulla hän pääsi diplomaattiuralle. Barthélemy työskenteli vuodesta 1768 Ranskan lähetystössä Tukholmassa ja vuodesta 1775 Wienissä, minkä jälkeen hän oli vuosina 1784–1792 asiainhoitajana Lontoossa. Vallankumouksen jälkeen hän oli 1792–1797 Ranskan lähettiläänä Sveitsissä. Barthélemy edusti Ranskaa vuoden 1795 Baselin rauhanneuvotteluissa, ja neuvotteli rauhan Espanjan, Preussin ja Hessenin kanssa. Hänet valittiin 26. toukokuuta 1797 jäseneksi Ranskaa johtaneeseen viisihenkiseen direktorioon ja hän astui virkaan 6. kesäkuuta. Hän liittoutui direktoriossa Lazare Carnot’n kanssa. Rojalististen sympatioidensa vuoksi Barthélemy syrjäytettiin fructidorkuun 18. päivän vallankaappauksen yhteydessä, erotettiin direktoriosta 5. syyskuuta 1797 ja karkotettiin Ranskan Guyanaan. Hän onnistui pakenemaan sieltä Yhdysvaltoihin ja edelleen Isoon-Britanniaan.
Pelikonsoli
Historiaa
Seitsemännessä sukupolvessa konsoleihin tulivat langattomat peliohjaimet ja pelien digitaalinen lataus. Seitsemännessä sukupolvessa Sony ja Microsoft kilpailivat tehokkailla konsoleilla, jotka hämärsivät rajaa pelikonsolin ja henkilökohtaisen tietokoneen välillä. Samaan aikaan Nintendo toi markkinoille vähemmän tehokkaan Wiin, josta tuli sensaatiomaisen menestyksekäs.
Ulrica Carolina Widström
Widströmin vanhemmat olivat hovin palveluksessa. Widström meni naimisiin 1790 Sven Widströmin kanssa, joka oli viulisti ja hovikapellimestari. He saivat viisi lasta, joista kaksi eli aikuisikään. Sven Widström kuoltua Widström muutti 1812 Västergötlandiin, jossa hän toimi kotiopettajana kuolemaansa saakka.
Widströmin opiskeli nuorena kieliä ja musiikkia, minkä mahdollisti se, että hän asui hovissa. Lehtimies Carl Christoffer Gjörwell opasti häntä runon teossa, ja Gjörwellin kautta hän tutustui aikakauden johtaviin runoilijoihin, joita olivat esimerkiksi Carl Gustaf af Leopold, Thomas Thorild ja Bengt Lidner. Hän sai julkaistuksi runojaan lehdissä jo 20-vuotiaana. Hänen ensimmäinen runokokoelmansa Erotiska sånger, ilmestyi 1799 nimimerkillä U. C. W. Sitä seurasi uusia kokoelmia. Ruotsin akatemia palkitsi hänet vuonna 1840 kirjallisista ansioista kultamitalilla.
Kummisetä osa II
1958–1960?
Elokuva sijoittuu kolmen vuoden päähän siitä, mihin edellinen päättyi. Corleonen perheen liiketoiminta siirtyy New Yorkista Las Vegasiin ja Kuubaan. Perheen tavoitteena on saada toiminta lailliseksi, mutta suunnitelmien toteuttaminen osoittautuu ongelmalliseksi. Elokuva alkaa kun Michael Corleone yrittää pitää liiketoimintansa kasassa, kun hänet ja hänen vaimonsa pian yritetään salamurhata. Michael lähtee Kuubaan etsimään syyllistä ja matkan aikana hänen tilanteensa alkaa jatkuvasti hankaloitua, kun hänelle läheiset ihmiset paljastuvat pettureiksi, Nevadan senaattori yrittää tuoda hänen rikollisen toimintansa julki, mikä johtaa isoon oikeussali-istuntoon. Lisäksi hänen vaimonsa Kayn raskaus keskeytyy, minkä vuoksi Michaelin avioliitto alkaa rakoilla.
Peter Ustinov
Perhesuhteet
Ustinovin isä Jona von Ustinov oli saksalais-venäläinen ensimmäisen maailmansodan lentäjä ja myöhemmin brittitiedustelu MI5:n vakooja. Ustinovin äiti oli Nadja (Nadežda) Benois, maalari ja balettisuunnittelija, jonka isä Leon Benois oli keisarillisen Venäjän arkkitehti. Ustinovin äiti oli venäläis-ranskalais-italialaista taustaa. Ustinovin äidillä oli myös isänsä puolelta etiopialaista verta: hänen kaukainen sukulaisensa oli sveitsiläinen insinööri, joka oli naimisissa Teodoros II:n tyttären kanssa. Ustinovin äidin perhe oli lähtöisin Ranskasta. Perhe pakeni Ranskan vallankumousta Pietariin. Ustinovin kaukainen sukulainen (äidin puolelta) Jules-César Benois oli Venäjän tsaari Paavali I:n keittiömestari.
Elämä
1960-luvulla Ustinovista tuli Sveitsin kansalainen (Ison-Britannian silloin korkeiden verojen välttämiseksi); hänet kuitenkin aateloitiin vuonna 1990. Hän oli kaikkien aikojen toinen UNICEFin hyvän tahdon lähettiläs. Ustinov puhui englantia, ranskaa, saksaa, italiaa, venäjää, espanjaa, turkkia ja kreikkaa. Ustinov saapui Berliiniin UNICEFin lähettämänä vuonna 2002 ja tutustui United Buddy Bears -karhupatsaiden muodostamaan kehään, jonka tarkoituksena oli edistää ensimmäistä kertaa rauhanomaista yhteisymmärrystä kansojen, kulttuurien ja uskontojen välillä. Hän päätti varmistaa, että myös Irak saisi olla edustettuna tässä noin 140 maata käsittävässä kehässä. Hän sponsoroi ja avasi Berliinissä toisen United Buddy Bears -karhupatsaiden näyttelyn vuonna 2003.
Tuomo Ruutu
Maajoukkueura
Ruutu on ollut mukana A-maajoukkueessa vuoden 2004 maailmancupista lähtien. Aikuisten tasolla Ruutu pelasi ensimmäisen ottelunsa 23. elokuuta 2004 Prahassa Tšekkiä vastaan. Hän teki ensimmäisen maajoukkuemaalinsa aikuisten tasolla 14. syyskuuta 2004 Torontossa maailmancupin finaalissa Kanadaa vastaan. Maali tuli onnistuneen yksilösuorituksen päätteeksi Ruudun harhautettua kolme kanadalaispuolustajaa, muun muassa Scott Niedermayerin, ja laukoessa kiekon maaliin ohi Martin Brodeurin. Suomi kuitenkin hävisi loppuottelun luvuin 3–2.
Torinon olympiakisat 2006 jäivät Ruudun osalta kokonaan väliin luistimen terän aiheuttaman nilkkavamman takia. Ruutu kuitenkin toipui saman vuoden Latvian maailmanmestaruuskisoihin, jossa ei tehnyt yhdeksässä pelissä pisteitä, keräten 49 rangaistusminuuttia. Samoissa kisoissa Ruutu teki myös suomalaista MM-kisahistoriaa veljensä Jarkon kanssa, pelaten samassa maajoukkueketjussa Mikko Koivun laitahyökkääjinä Suomi-Latvia -pelissä. Pisteellisesti heikon turnauksen ja useiden loukkaantumisten jälkeen Ruutu harkitsi myös uransa päättämistä.
Glykeeminen indeksi
Glykeeminen indeksi eli glykemiaindeksi (GI), kuvaa ruoka-aineen imeytyvien hiilihydraattien aiheuttamaa keskimääräistä muutosta koehenkilöiden verensokerissa verrattuna referenssiruoka-aineeseen, kuten glukoosiliuos tai valkoinen leipä. Kyseessä on mittauksiin perustuva arvio tietyn ruoka-aineen tai ruokalajin sisältämien hiilihydraattien keskimääräisestä verensokeria nostavasta vaikutuksesta suhteessa muihin ruoka-aineisiin.
Hiilihydraattipitoisen ruoan nauttiminen alkaa nostaa verensokeria 15-30 minuutin kuluttua aterioinnin alkamisesta.
Veren sokeripitoisuuden nousussa esiintyy huomattavan paljon yksilöllistä ja päivittäistä vaihtelua, mutta nousun suhteuttaminen referenssiruoka-aineeseen vähentää tämän vaihtelun tuottamia eroja.
Ruoka-aineiden glykeemisiä indeksejä
Sokerin lisääminen hiilihydraattipitoiseen elintarvikkeeseen pienentää usein glykeemistä indeksiä, koska sokerilla on pienempi glykemiaindeksi kuin esimerkiksi yleisimmin käytetyillä viljoilla.
Matalan glykeemisen indeksin maksimirajana on 55. Useimmat pavut luokitellaan matalan glykeemisen indeksin ruoiksi. Myös suklaa nostaa vain vähän verensokeria.
Glykemiaindeksiin vaikuttavat tekijät
Nesteen mukana nautittu hiilihydraatti nostaa verensokeria nopeammin kuin kiinteä ravinto. Tämän vuoksi esimerkiksi hedelmäsmoothien glykemiaindeksi on suurempi kuin kokonaisena nautitulla hedelmällä. Hiilihydraattien imeytymisnopeuteen vaikuttavat lisäksi ruoan rakenne ja koostumus kuten sen sen sisältämät muut ravintoaineet tai entsyymien toimintaan vaikuttavat aineet. Rasvat ja proteiini sekä liukoiset ravintokuidut hidastavat ruoan siirtymistä mahalaukusta ohutsuoleen ja ruoan liikettä ohutsuolessa. Ruoan kypsennys, jauhaminen ja hienonnus taas yleensä nopeuttavat ruoansulatusta ja helpottavat tärkkelystä pilkkovien entsyymien toimintaa. Esimerkiksi al dente keitetyn pastan leipää pienempi glykemiaindeksi johtuu siitä, että sen osittain turvonneet tärkkelyshiukkaset ovat sitkeän proteiinikerroksen ympäröimiä, minkä johdosta se ei hajoa pureskeltaessa yhtä pieniksi osiksi kuin leipä. Keitetyn pastan lämmittäminen mikroaaltouunissa jääkaappisäilytyksen jälkeen hidastaa sen sulamista siten, että sen glykeeminen indeksi on neljä prosenttia pienempi kuin heti keittämisen jälkeen nautittuna. Koehenkilöiden veren sokeripitoisuus oli suurimmillaan puolen tunnin kuluttua ateriasta, ja se oli 2 prosenttia pienempi uudelleenlämmitetyn pastan syönnin jälkeen. .
Myös ruoassa olevat hapot, kuten nostatetun hapanleivän maitohappo, hidastavat entsyymeitä. Myös tärkkelyksen kemiallinen rakenne vaikuttaa sen hajoamiseen ja imeytymiseen: ohran ja kasvisten tärkkelys hajoaa hitaammin kuin vehnän tai perunoiden tärkkelys.
Jotkin ruoka-aineet voivat myös vaikuttaa veren sokerin hyödyntämistä ohjaavan hormonin insuliinin eritykseen tai sen vaikutukseen. Esimerkiksi maidon proteiinit kiihdyttävät insuliinituotantoa, ja siten maitoa tai maitoheraa sisältävien tuotteiden glykemiaindeksi on alempi kuin pelkän laktoosin glykemiaindeksin perusteella voisi olettaa.
Terveysvaikutukset
Vuonna 2006 julkaistun väestötutkimuksen mukaan naisilla, jotka saavat päivittäisestä ravinnostaan suurimman glykeemisen kokonaiskuorman, esiintyy lähes kaksi kertaa enemmän sydän- ja verisuonisairauksia, kuin niillä naisilla, jotka saavat ravinnostaan pienimmän glykeemisen kokonaiskuorman. Samalla väestöryhmällä esiintyy myös lähes kolme kertaa enemmän paksusuolen syopää.
Aristoteles (täsmennyssivu)
Aristoteles on kreikkalainen nimi.
Trio-90
Trio-90 Jyväskylästä oli kaukalopalloliigassa pelannut joukkue. Joukkue saavutti 2 liigan mestaruutta ja 3 pronssimitalia. Trio Junioreilla Jyväskylässä on myös aktiivista toimintaa nykyäänkin. Trio Juniorit on suomen ainoa kaukalopalloseura, mikä on saanut arvokkaan Nuori Suomi-sinettiseura-valinnan.
Lanki
Lanki on sukunimi, joka on muun muassa seuraavilla suomalaisilla henkilöillä:
Luettelo Petäjäveden julkisista taideteoksista ja muistomerkeistä
Luettelo Petäjäveden julkisista taideteoksista ja muistomerkeistä sisältää Petäjäveden kunnassa olevat pysyvät patsaat, muistomerkit ja muistolaatat.
Kosti Ahonen
Kosti Ahonen (12. elokuuta 1920 Lahti – 12. marraskuuta 2003 Lahti) oli suomalainen kuvanveistäjä ja taidemaalari, joka tunnettiin naivistina.
Ahonen kävi Lahden Taideyhdistyksen piirustuskoulun 1949–1954. Hän harjoitti taiteellisen työskentelynsä ohessa useita eri ammatteja autonkuljettajasta muusikkoon. Hänen töitään oli ensimmäisen kerran esillä 1950, jolloin hänestä tuli Lahden taideyhdistyksen jäsen. Ahonen oli myös Taidemaalariliiton jäsen. Ahosen tuotantoon kuuluu yli 50 maalausta, etenkin maisemamaalauksia. 1960-luvulla hän alkoi tehdä myös puuveistoksia ja puisia taideteoksiksi muotoiltuja monikäyttöhuonekaluja. Hän teki myös alttariveistoksia ja muistomerkkejä. Erityisen merkittävänä yksittäisenä kokoelmana (kymmeniä tauluja) häneltä voidaan mainita paavolan kaupunginosan joillekin liiankin realistinen ikuistaminen ennen kuin nämä vanhat puutalot purettiin uudempien rakennusten tieltä (kokoelmasta suurin osa lahjoitettu Lahden kaupunginmuseolle, joskin vain yksittäisiä teoksia ollut viime aikoina nähtävillä ). Jotkin veistosten aiheet ovat uskonnollisia, mutta niihinkin sisältyy omintakeista huumoria, kuten esimerkiksi luonnollisen kokoiseen Taivaan portilla -teokseen (1989). Omasta kodistaan Ahonen loi eräänlaisen kokonaistaideteoksen, joka oli täynnä maalauksia ja veistoksia.
Tuija Pohjola
Tuija Anne Marjut Pohjola (o.s. Pyrrö, s. 24. huhtikuuta 1954 Oulu) on suomalainen sosiaalidemokraattinen poliitikko.
Eduskuntaan Pohjola valittiin Oulun läänin vaalipiiristä vaaleissa 1995, joissa hän sai 2 617 ääntä, kolmanneksi eniten puolueensa ehdokkaista vaalipiirin sisällä Liisa Jaakonsaaren ja Tapio Karjalaisen jälkeen. SDP sai vaaleissa Oulun läänin vaalipiiristä kolme paikkaa, yhden enemmän kuin edellisissä eduskuntavaaleissa. Pohjola putosi eduskunnasta vaaleissa 1999, joissa SDP menetti kolmannen paikkansa Oulun piiristä. Eduskunnassa ollessaan hän oli varsinaisena jäsenenä kahdessa valiokunnassa, hallintovaliokunnassa ja puolustusvaliokunnassa, ja varajäsenenä sivistysvaliokunnassa.
Amerikantukkasotka
Levinneisyys
Amerikantukkasotka pesii Kanadassa ja Yhdysvaltojen pohjoisosissa. Se muuttaa talveksi etelämmäksi.
Paracelsus (albumi)
Paracelsus on NSK:n filosofian osaston Department of Pure and Applied Philosophy:n eli Peter Mlakarin levy, jonka Mlakar on tehnyt yhdessä Laibachin sivuprojektin 300 000 V.K.:n kanssa nimellä Peter Paracelsus (levyn kannessa artistiksi on merkitty yksinkertaisesti vain "Peter"). Levyn materiaali on tehty alun perin Villachissa Itävallassa esitettyyn The Whip of God konserttiin. Levyn nimi tulee renessanssifilosofi Theophrastus Philippus Aureolus Bombastus von Hohenheim - Paracelsukselta. Levyn musiikki ja filosofia noudattaa Satanic techno -tyyliä, joka selitetään levyn kannessa. Levyn julkaisun yhteydessä julkaistiin musiikkivideo kappaleesta Venite Lucifer, joka on tehty yhteistyössä Retrovisionin (NSK:n filmi-ryhmä) kanssa.
HOJKS
Opetus yksilöllisen tarpeen mukaan
Silloin, kun opetusta ei voida oppilaan vaikean vamman tai vaikean sairauden vuoksi järjestää oppiaineittain laaditun oppimäärän mukaisesti, opetus tulee järjestää toiminta-alueittain. Opetussuunnitelmaan kuuluvat toiminta-alueet ovat motoriset taidot, kieli ja kommunikaatio, sosiaaliset taidot, päivittäisten toimintojen taidot ja kognitiiviset taidot. Toiminta-alueet tulee jakaa opetussuunnitelmassa osa-alueiksi. Jos oppilaalla ei ole enää tarvetta erityisopetukseen, tulee tehdä hallinnollinen päätös hänen siirtämisestään yleisopetukseen. Ammatillinen erityisopetus tulee järjestää ammattiaineittain niiltä osin kuin tarvetta esiintyy. Muilta osin opetus järjestetään normaalin opetussuunnitelman mukaisesti.
Skjern Å
Skjern Å on joki Tanskassa. Joki on noin 90 kilometriä pitkä, maan neljänneksi pisin joki. Skjern Å on virtaamaltaan Tanskan vuolain virta: sen keskivirtaama on noin 30 kuutiometriä sekunnissa.
Kaupunkimaantiede
B Muutoksen vyöhyke (Zone in Transition)
Kaupunkimaantiede on kulttuuri- ja soveltavan maantieteen osa, joka selvittelee kaupunkien rakennetta, syntyä ja toimintaa. Kaupunkimaantiede kuuluu aluetieteeseen, jossa tutkimuskohtia ovat tila ja ihmistoiminnan yhteiskunnallinen tilallisuus (sosiospatiaalisuus). Kaupunkimaantieteellä on sidoksia kaupunkitaloustieteeseen, kaupunkiekologiaan, kulttuurimorfologiaan ja mm. sosiologiaan. Kaupunkitutkimuksen teemoja voivat olla esimerkiksi kaupunkirakenteessa tapahtuvat muutokset, kaupunkiuudistus, kaupunkimuutoksen taustalla olevat toimijat ja ristiriidat, kaupunkiympäristön kokeminen ja kaupunkiluonto sekä näiden yhteydet kaupunkipolitiikkaan ja Kaupunkisuunnitteluun.
Kolme perinteistä kaupungin rakenneteoriaa
On laadittu useita teorioita siitä, miten kauppa, teollisuus ja eri yhteiskuntaluokat jakautuvat eri etäisyyksille liikekeskustasta.
Bosch Rexroth
Historia
Vuonna 1965 Rexroth osti Indramat GmbH:n, minkä myötä tuotevalikoima laajeni myös sähköisiin ohjaus- ja säätölaitteisiin. Vuonna 1968 Mannesmann AG:sta tuli Rexrothin osakas 50% omistusosuudella. Vuonna 1972 Rexroth osti hydraulisia aksiaalimäntäpumppuja ja -moottoreita valmistavan Hydromatik GmbH:n, ja vuonna 1976 Rexroth siirtyi kokonaisuudessaan Mannesmann AG:n omistukseen. Samana vuonna Mannesmann Rexroth AG osti Brueninghaus GmbH:n, ja sai haltuunsa yrityksen aksiaalimäntäpumppujen ja -moottoreiden tuotannon. Vuonna 1977 yritys osti vaihde- ja kytkintekniikkaa valmistavan Lohmann & Stolterfohtin.
Suomen virallinen lista
Suomen virallinen lista on Musiikkituottajat – IFPI Finland Ry -yhdistyksen julkaisema tilasto Suomen suosituimmista äänitteistä. Erillisiä listoja julkaistaan nykyisin kerran viikossa, perjantaisin klo 17 albumeista (TOP 50), singleistä (TOP 50), fyysisistä myynneistä (TOP 10) sekä radiolistasta (TOP 100). Myytyjen fyysisten äänitteiden ja latausten lisäksi albumi- sekä singlelistalla huomioidaan musiikin striimauspalvelut, kuten Spotify, Tidal, ja Apple Music. Albumilista ja singlelista julkaistaan myös maanantaisin päivittyvinä soittolistoina Spotifyssa. Vuosina 1994–2009 julkaistiin myös kokoelmalistaa, mutta nykyisin kokoelmat ovat mukana albumilistalla.
Historia
Joulukuuhun 2009 asti lista laadittiin liikkeiden omien ilmoitusten perusteella. Vuoden 2010 alusta siirryttiin sähköiseen järjestelmään, johon tiedot välittyvät kauppiailta reaaliaikaisesti. Siirtymä ei tosin ollut aluksi täydellinen, ja osa listatiedoista saatiin alkuvuonna 2010 perinteisellä menetelmällä.
TV- ja radio-ohjelmat
Yleisradio vastasi listaan perustuvien tv- ja radio-ohjelmien esittämisestä vuoteen 2009. Sunnuntaisin lähetetty listakatsaus oli yksi Radiomafian suosituimmista ohjelmista 1990-luvun loppupuolella, ja se keräsi noin puoli miljoonaa kuuntelijaa. Lista-ohjelmia juonsivat muun muassa Nina Honkanen, Jani Juntunen, Mari Kakko, Meri-Tuuli Lindström ja Sami Aaltonen.
Jesper Kokkonen
Jesper Kokkonen (s. 26. helmikuuta 1993 Tukholma, Ruotsi) on ruotsinsuomalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Västerås IK:ssa. Hän on pelipaikaltaan vasen laitahyökkääjä. Kokkonen on maininnut esikuvakseen Henrik Zetterbergin.
Dv11
Kahta veturia lukuun ottamatta koko sarja hylättiin vuonna 1981. Vähälle käytölle jääneet veturit 1804 ja 1805 hylättiin vuonna 1986. Veturi 1805 kuuluu Toijalan veturimuseon kokoelmiin.
Vaihteisto
Vetureihin 1804 ja 1805 oli niiden viimeisinä käyttöaikoina asennettuna Voith L 217 -vaihteisto. Veturiin 1805 vaihdettiin museoinnin yhteydessä toimintakyvytön SRM-vaihteisto.
André Habay
Habayn elokuvaura alkoi juuri ennen ensimmäistä maailmansotaa. Hänen ensimmäinen elokuvansa lienee ollut espanjalais-italialainen yhteistuotanto Carmen vuonna 1914. Sen jälkeen Habay työskenteli Cinesillä ja Celio Filmillä muun muassa Francesca Bertinin vastanäyttelijänä. Hänen tunnetuimpia elokuviaan ovat Sangue bleu (1914) ja Lyda Borellin tähdittämä Rapsodia satanica (1915).
Sevi Holmsten
Seuratasolla Holmsten edusti muun muassa Sunilan Soutajia. Hän voitti Suomen-mestaruuden yksikössä vuosina 1952–1955, pariairokaksikossa Aarno Teittisen kanssa 1956, sisähankanelosessa 1950 sekä kevyessä nelosessa 1954.
Holmsten kilpaili 1950-luvun alussa myös hiihdossa ja saavutti sittemmin ikämiehissä kaksi SM-pronssia.
Espanjalaisen Amerikan itsenäisyyssodat
Espanjalaisen Amerikan itsenäisyyssodat olivat sarja aseellisia yhteenottoja Espanjan ja sen siirtomaiden välillä vuosina 1803–1833. Kun kuningas Ferdinand VII kuoli vuonna 1833, vain Kuuba ja Puerto Rico olivat vielä Espanjan alaisuudessa. Espanja menetti ne vuonna 1898 käydyn Espanjan–Yhdysvaltain sodan seurauksen.
Siri Eskola
Siri Eskola (s. 21. syyskuuta 1997 Kiiminki) on suomalainen pesäpalloilija, joka edustaa Naisten Superpesiksessä pelaavaa Manse PP:tä. Hän on ulkopelipaikaltaan sieppari ja sisäpelirooliltaan kotiuttaja.
Youri Tielemans
Seurajoukkueura
Tielemans siirtyi Ranskan pääsarjassa pelaavaan Monacoon kesällä 2017. Hän pelasi 1,5 kauden aikana 47 Ligue 1 -ottelua, joissa hän teki viisi maalia, ja kymmenen Mestarien liigan maalia, joissa hän teki yhden maalin. Kevätkauden 2019 hän pelasi lainalla Leicesterissä, jonka omistukseen hän siirtyi kesällä 2019. Lainakaudellaan hän pelasi 13 valioliigaottelua ja teki niissä kolme maalia. Kaudella 2019–2020 hän pelasi 37 valioliigaottelua, joissa hän teki kolme maalia, ja seuraavalla kaudella joukkueensa kaikki 38 ottelua, joissa hän teki kuusi maalia, muun muassa kaksi maalia marraskuussa 2020 Leeds Unitedia vastaan. Vuonna 2021 hän voitti Leicesterin joukkueessa FA Cupin ja teki Chelseaa vastaan pelatun loppuottelun ainoan maalin. Eurooppa-liigassa hän pelasi tuolla kaudella seitsemän ottelua. Hän oli voittamassa FA Community Shieldiä elokuussa 2021. Hän pelasi kaudella 2021–2022 kaikkiaan 32 valioliigaottelua, ja teki kuusi maalia. Eurooppa-liigassa hän pelasi viisi ja Konferenssiliigassa kahdeksan ottelua. Kaudella 2022–2023 hän teki 31 valioliigaottelussa kolme maalia. Hän siirtyi Valioliigan Aston Villaan ilmaissiirrolla kesällä 2023.
AMD Radeon RX Vega -sarja
Ammattikäyttöön suunnatut Radeon Vega Frontier Edition -mallit julkaistiin aiemmin.
Helmikuussa 2019 julkaistava Radeon VII käyttää Vega 20 -mallia suorittimesta, joka valmistetaan TSMC:n 7nm tekniikalla.
Korian monitoimitalo
Palloilusalin korkeus on 8 metriä ja sen pitkä seinä on 36 metriä ja lyhyempi päätyseinä 22 metriä pitkä. Salin voi jakaa kolmeen osaan verholla.
Jack Hylton
Yksityiselämä
Hylton oli naimisissa kahdesti, vuosina 1913–1929 Ennis Parkesin kanssa ja vuosina 1963–1965 Beverley Prowsen kanssa. Hänellä oli kaksi tytärtä ja poika.
Ford Transit
Ford Transit I (1965–1978)
thumb|250x250px|Bensiinikäyttöinen ensimmäisen sukupolven Ford Transit.
Moottorit
Vuonna 1972 Ford esitteli Perkinsin dieselmoottorin korvaajaksi oman 2,4-litraisen York-dieselin, joka oli suuri edistysaskel vanhaan moottoriin verrattuna. Kyseisestä moottorista valmistettiin sekä neli- että kuusisylinterisiä versioita. York-moottoritkaan eivät olleet teknisesti mullistavia. Sylinterilohko oli valurautainen, kuten läpihengittävä sylinterikansikin. Venttiileitä käytettiin työntötankojen välityksellä. Myös uudet York-dieselit oli suunniteltu siten, että niitä voitaisiin käyttää muissakin Fordin malleissa. York-moottoreilla varustettuja Transiteja odotettiin menevän vuodessa kaupaksi noin 30 tuhatta kappaletta, mutta kävi kuitenkin niin, että näitä malleja myytiin noin 50–60 tuhannen kappaleen vuositahdilla.
Ford Transit II (1978–1986)
thumb|250x250px|Toisen sukupolven Ford Transit. Ford päätti, että yli kymmenen vuoden ikään ehtineen Transitin uudistamiseksi riittäisi perusteellinen kasvojenkohotus. Keula muotoiltiin uudelleen siten, että kaikki moottorit mahtuisivat sen sisään. Ohjaamoa muokattiin henkilöautomaisempaan suuntaan.
Nelisylinterisistä V-moottoreista luovuttiin. Tarjolle tuli kannen yläpuolisella nokka-akselilla varustettuja Pinto-rivimoottoreita, joita oli kaksi: 1,6-litrainen (65 hv) ja 2,0-litrainen (75 hv). York-dieselmoottoreita jatkokehitettiin kylmäkäynnistystä silmällä pitäen, ottamalla käyttöön tehokkaat hehkutulpat.
Antti Karhula
Antti Karhula (s. 23. maaliskuuta 1976 Oulu) on suomalainen jääkiekkovalmentaja ja entinen keskushyökkääjä. Karhula pelasi suurimman osan pelaajaurastaan I-divisioonassa ja Mestiksessä. Hän loi myös kahtena kautena pääsarjauraa Ranskassa ja Italiassa sekä pelasi ulkomailla myös Ruotsin ja Saksan alemmissa sarjoissa. Karhula tunnettiin Mestiksessä ennen kaikkea pelintekijä-tyyppisenä sentterinä.
Somalimaa
Politiikka
Viimeisimmät parlamenttivaalit pidettiin vuonna 2021.
Amharan kieli
Puhujamäärä
Yhteensä puhujia lasketaan olevan 25,8 miljoonaa, mikä tekee amharasta maailman 53. puhutuimman kielen.
Whitney Stevens
Stevens aloitti uransa aikuisviihdealalla vuonna 2006 ja on sen jälkeen esiintynyt yli 170 elokuvassa. Myös hänen vanhempi siskonsa Britney Stevens on pornonäyttelijä.
Egon Franke
Franke sijoittui Rooman 1960 olympialaisten florettimiekkailun joukkuekilpailussa viidenneksi. Tokion 1964 olympialaisissa hän voitti henkilökohtaisessa kilpailussa kultaa ja joukkuekilpailussa hopeaa. Méxicon 1968 olympialaisissa hän sai joukkuekilpailussa pronssia.
Machine
Machine on Static-X:n toinen studioalbumi, joka julkaistiin 22. toukokuuta 2001. Se levytettiin Studio 508:ssa, Los Angelesissa, Kaliforniassa. Albumi nousi Yhdysvalloissa Billboard 200 -listan yhdennelletoista sijalle, ja se myi kultaa myytyään yli 600 000 kappaletta.
Rebbie Jackson
Jacksonin ensimmäinen hitti oli Michael-veljen kirjoittama "Centipede" (1984), joka nousi Billboard Hot 100 -listan 24. sijalle. Hän on julkaissut useita albumeja ja singlejä.
Vesimylly
thumb|1100-luvulta peräisin oleva vesimylly [[Braine-le-Châteaussa Belgiassa.]] pienoiskuva|Kohilan mylly Keila-joessa Virossa. Vesimylly on mylly, joka saa käyttövoimansa virtaavasta vedestä, kuten koskesta. Vesimyllyssä virtaava vesi pyörittää siipiratasta tai turbiinia, jonka liike käyttää myllyssä olevaa koneistoa tai laitetta. Vesimyllyä voidaan käyttää esimerkiksi viljan jauhamiseen,huovuttamiseen, parkitsemiseen, sahaamiseen tai metallin työstämiseen vesivasaralla. Jos vesimyllyä käytetään pelkkään sähköntuotantoon, siitä käytetään nimitystä vesivoimalaitos. Vesimyllyt olivat Suomessa yleisiä 1900-luvun alkupuolelle saakka. Keksintönä vesimylly on vanhempi kuin tuulimylly.
Osian Ellis
Osian Gwynn Ellis CBE (8. helmikuuta 1928 Ffynnongroyw – 5. tammikuuta 2021 Pwllheli) oli brittiläinen harpisti ja säveltäjä.
Dialoginen filosofia
Tieteellisissä ja filosofisissa yhteyksissä dialogisten puhetilanteiden toivotaan olevan mahdollisimman ennakkoehdottomia ja arvovapaita. Sokraattista ajattelutapaa seuraten dialoginen filosofia suhtautuu varauksellisesti myös valvottuihin väittelyihin, sillä niissä vaikuttimeksi nousee usein itsetehostuksen tai vaikutusvallan halu, kuten sofismissa. Sen sijaan dialoginen filosofia painottaa vapaata keskustelua. Puheviestinnän piirissä dialogien alaan on luettu puhtaaseen tieteelliseen asenteeseen pyrkivän keskustelun lisäksi myös valtasuhteita sisältävät puhetilanteet.
Dialogisen filosofian historiaa
Dialogisella ajattelulla on ollut Sokrateen ajoista lähtien useita toteutumisyhteyksiä filosofian, tieteen, politiikan ja muun yhteiskuntaelämän piirissä. Keskustelu ja siihen liittyvä kyseenalaistaminen ovat kuuluneet sekä tieteellisten, maallisten että uskonnollisten tuomioistuinten menetelmäkalustoon koko länsimaisen filosofian historian ajan.
Olga Neuwirth
Säveltämisen lisäksi Olga Neuwirth on kiinnostunut myös elokuvista, kirjallisuudesta, arkkitehtuurista ja kuvataiteista, ja hänen työnsä ovat usein moniaistillisia ja poikkitaiteellisia. Hän yhdistelee teoksissaan useita eri musiikkityylejä, esimerkiksi taidemusiikkia, rap-musiikkia ja jazzia. Hän hyödyntää sekä tavanomaisia orkesterisoittimia että elektronisesti tuotettua ääntä. Säveltämisen lisäksi hän on järjestänyt myös ääni-installaatioita ja taidenäyttelyitä.
Dialoginen filosofia
Buber, Lévinas, Bahtin ja 1900-luvun kielikäsitykset
Lisäksi ihmisten elämään liittyy toinen vastakohtapari, joka vallitsee edellä kuvatun persoonana olemisen ja esineellisemmän Minä–Se-suhteen (Ich–Es) välillä. Siltä osin maailma on kaksitahoinen (Zweifältig). Ihmisen elämä koostuu Buberin tulkinnan mukaan dialogisesta heiluriliikkeestä persoonana olemisen ja esineellisemmän olemisen välillä. Vaikka persoonana oleminen on paikannettavissa elämän tähtihetkiin, myös esineenä oleminen on pysyvä osa situaatiotamme, eikä kumpaakaan voida kiistää elämän kokonaisuudesta ajautumatta todellisuuden kieltämiseen.
Mihail Bahtin esittää oman diaologifilosofiansa kirjassaan Dostojevskin poetiikka (1991, alkuteos 1929). Bahtinin mukaan "itsenäisten, toisiinsa sulautumattomien äänten ja tietoisuuksien moneus, täysiarvoisten äänten aito polyfonia on Dostojevskin romaanien perusominaisuus". Dostojevski loi polyfonisen romaanin, jossa tasa-arvoiset tietoisuudet ja heidän erilaiset maailmansa kohtaavat. Bahtin väittää, että Dostojevski rikkoo vakiintuneen monologisen romaanin muodon. Dostojevskin romaaneissa henkilöiden näkemykset maailmaan kohtaavat dialogisessa kanssakäymisessä ilman, että tekijä ottaa niihin kantaa.
Tyydyttynyt rasvahappo
Runsaasti tyydyttynyttä rasvaa sisältävä naudanrasva ei ole yhtä herkkä härskiintymään kuin ankan-, broilerin- ja sianrasva.
Tyydyttynyt rasva laskee yleensä veren insuliinipitoisuutta.
Tyydyttyneet rasvahapot ravinnossa
Lähes 70 prosenttia maidon ja yli 60 prosenttia maitosuklaan rasvahappokoostumuksesta on tyydyttynyttä rasvaa. Tyydyttyneiden rasvojen osuus lihan sisältämistä rasvahapoista vaihtelee eläimen lajin ja jalostusasteen mukaan. Lähes puolet suomalaisen naudan rasvasta koostuu tyydyttyneistä rasvahapoista, sianlihan rasvasta 40 prosenttia ja broilerin noin 32 prosenttia.
Saantisuositukset
Suomalaisen Valtion ravitsemusneuvottelukunnan vuonna 2014 antaman suosituksen mukaan tyydyttyneiden rasvahappojen osuus energiansaannista tulisi olla alle 10 prosenttia. Neuvottelukunnan puheenjohtaja, ravitsemustieteen professori Mikael Fogelholm on perustellut tyydyttyneen rasvan saantia rajoittavaa suositusta sillä, että tyydyttyneen rasvan korvaaminen tyydyttymättömällä rasvalla pienentäisi kokonaiskuolleisuutta, sydäntautikuolleisuutta ja sydäntautien ilmaantuvuutta.
Sinijuovanaamioahven
Sinijuovanaamioahven (Nemadactylus valenciennesi) on naamioahveniin kuuluva kalalaji. Lajia tavataan Australiasta.
Nas
Muu ura
Nas on esiintynyt myös elokuvissa, ja hänen tunnetuin näyttelijänroolinsa lienee vuoden 1998 elokuvassa Belly. Vuonna 2014 julkaistiin dokumenttielokuva Nas: Time Is Illmatic, joka kertoo Nasin uran alkuvaiheista.
Esiintymiset Suomessa
Nas saapui ensimmäiselle Suomen-keikalleen Helsingin Kaapelitehtaalle 4. kesäkuuta 2007. Toisen kerran Nas esiintyi Suomessa 5. marraskuuta 2008 osana Rock the Bells -kiertuetta. Nas konsertoi kolmannen kerran Suomessa 22. maaliskuuta 2011. Konsertti järjestettiin Helsingin The Circus -klubilla. Neljännen kerran Nas esiintyi Suomessa 19. elokuuta 2016 Blockfesteilla Tampereella.
Sukisho
Suki na mono wa suki dakara shōganai!! (myös "Sukisyo" tai "Sukisho") (suom. Pidän mistä pidän enkä voi sille mitään!) on 12-osainen anime-sarja ja OVA, jonka lajityyppi on shōnen-ai. Sarjan jokainen jakso on noin 23–24 minuutin mittainen, ja sen suositeltavaksi ikärajaksi on asetettu 16.
Lumilautailu talviolympialaisissa 2006
Lumilautakrossi
<br style="clear:both" />
Barry Lopez
Englanniksi julkaistuja teoksia
Lähteet:
SAT-koe
SAT:n avulla mitataan Yhdysvalloissa opiskelijoiden valmiuksia yliopisto-opintoihin. SAT (tai sitä vastaava koe) on yhdysvaltalaisten yliopistojen toiseksi tärkein valintakriteeri lukion arvosanojen jälkeen, sillä Yhdysvalloissa ei järjestetä ylioppilaskoetta tai yliopistojen pääsykokeita. Joissain yliopistoissa SAT on kuitenkin vapaaehtoinen, tai sen sijaan käytetään jotain kilpailevaa koetta kuten ACT:tä.
SAT luotiin Yhdysvalloissa alun perin auttamaan vähäosaisia nousemaan vähemmän arvostetuista lukioista. SAT:n perusti voittoa tavoittelematon College Board -järjestö vuonna 1926 nimellä Scholastic Aptitude Test. Nykyisen muotonsa erillisine sanallisine ja matemaattisine osioineen koe sai vuoteen 1930 mennessä. SAT:stä oli tullut 1940-luvun puolivälissä yhdysvaltalaisten yliopistojen standardikoe. Ainekirjoitus oli pitkään pakollinen osa koetta, mutta siitä tehtiin vapaaehtoinen vuonna 2014. Muutoksen tarkoituksena oli tehdä kokeesta tasaveroisempi niille opiskelijoille, jotka eivät ole käyneet valmennuskursseja. Samalla vähentääkseen rahan merkitystä kokeessa menestymisessä SAT-kokeita pyörittävä järjestö alkoi tarjota ilmaista valmennusta. SAT on periaatteessä älykkyystesti, ja valmennuskurssien käynnillä on vain pieni vaikutus kokeen tulokseen.
Jorge Donn
Jorge Donn on ollut luomassa Rudolf Nurejevin henkilöä balettielokuvassa Les Uns et les Autres, jonka ohjasi Claude Lelouche. Elokuvassa hän tanssiin Maurice Ravelin kuuluisan Boleron.
Miyagin prefektuuri
Aluejako
Miyagin prefektuuri jakautuu 14 kaupunkiin ja 21 muuhun kuntaan, joista 20 on maaseutukaupunkeja ja yksi on kyläkunta. Kunnat kuuluvat kymmeneen piirikuntaan, joilla ei ole hallinnollista merkitystä. Sendain kaupunki jakautuu suuralueisiin.
Bakary Doumbia
Bakary Doumbia (s. 2. toukokuuta 1956 Bamako ) on malilainen maatalousinsinööri, joka toimii maan hallituksen ministerinä.
Kungälvin kunta
Jääpalloseura IFK Kungälv pelaa Ruotsin pääsarjassa.
Väestönkehitys
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 209 898 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 134 000 kruunua.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Dave Lindholm
Vaiheet
Vuonna 2012 Lindholm julkaisi kolme levyä: kaksi Dave L. B. Inventive -yhtyeen kanssa ja yhden veljensä Calle Lindholmin kanssa. 2013 hän julkaisi suomenkielisen levyn neljän vuoden tauon jälkeen: Ken elää, ken näkee. Ken B. Vuonna 2015 Dave L. B. Inventive julkaisi kolmannen levynsä Behind Shades ja Lindholm jälleen suomenkielisen soololevyn Ajaton on ajoissa.
Vuoripunavarpunen
Vuoripunavarpunen (Carpodacus pulcherrimus) on peippojen heimoon kuuluva varpuslintu.
Maria Aleksandrovna
Suku ja lapsuus
Maximilianne Wilhelmine Auguste Sophie Marie oli nuorin Hessenin prinssi Ludvigin (1777–1848) ja Badenin prinsessa Wilhelmine Louisen (1788–1836), Venäjän keisarinna Elisabeth Aleksejevnan sisaren, seitsemästä lapsesta, joista kolme kuoli jo pieninä. Vaikka hänen vanhempansa olivat kaksinkertaisia serkkuja keskenään, he olivat yhteensopimaton pari: Ludvig oli tylsä, ujo ja sulkeutunut, kun taas yksitoista vuotta nuorempi Wilhelmine oli kaunis ja viehättävä. Kahden aikuiseksi eläneen pojan, Ludvigin (tuleva suurherttua Ludvig III, 1806–1877) ja prinssi Karl Wilhelmin Ludvig von Hessen-Darmstadt und bei Rhein (1809–1877) syntymän jälkeen pari erosi Napoleonin sotien myrskyisä vuosina Ludwigin ollessa taistelukentillä.
Elämä keisarinnana ja viimeiset vuodet
pienoiskuva|199x199px|Aleksanteri II kruunaa keisarinna Maria Aleksandrovnan 1856. Mihály Zichy, 1857, yksityiskohta. [[Eremitaaši|Eremitaašin taidemuseo, Pietari.]] Nikolai I kuoli keuhkokuumeeseen helmikuussa 1855. Krimin sota oli käynnissä ja päättyi Sevastopolin antautumiseen. Uuden keisarin ja keisarinnan kruunajaiset järjestettiin 14.-26. elokuuta [ juliaanisen kalenterin mukaan] 1856 Moskovassa ja varsinainen kruunajaisseremonia 7. syyskuuta (J: 26. elokuuta] Ylösnousemuksen eli Uspenskin katedraalissa Kremlissä kesti viisi tuntia.
Via Latina
Via Latina (lat.; ) oli roomalainen tie, joka kulki Latiumissa ja Campaniassa Italiassa ja johti Roomasta Capuaan.
Jättiläispunapuu
Nimet
Punapuiden suvun tieteellinen nimi Sequoia on johdettu cherokee-kansan päällikön Sequoyan nimestä.
Jättiläispunapuun tieteellinen lajinimi sempervirens tarkoittaa ainavihantaa. Kun laji kuvattiin tieteellisesti ensi kertaa vuonna 1824, se luokiteltiin suosypressien sukuun (Taxodium), jolloin jättiläispunapuun ainavihanta kasvutapa oli selkeä lajituntomerkki muutoin kausivihantien suosypressien joukossa.
Kuvaus
Latvus on usein aluksi kartiomainen ja vanhalla puulla epäsäännöllisempi. Oksat ovat latvuksen yläosassa yleensä vaakasuuntaisesti siirottavia ja alempana alaspäin kaartuvia. Siirottavat kasvuversot haarautuvat tasossa antaen oksalle litteän levymäisen olemuksen. Uloimmat sivuversot ovat litteitä ja 3–12 senttimetriä pitkiä. Johteisten lehtikantojen peittämä versoranka on aluksi nuorella versolla vihreä ja muuttuu myöhemmin punaruskeaksi. Kasvuverson kärjessä on silmusuomujen peittämä silmu.
Kiinanpunavarpunen
Kiinanpunavarpunen (Carpodacus waltoni) on peippojen heimoon kuuluva varpuslintu.
Communiqué
Kappaleet
B-puoli
Ruth Crawford Seeger
Ruth Crawford Seeger (3. heinäkuuta 1901 East Liverpool, Ohio – 18. marraskuuta 1953 Chevy Chase, Maryland) oli yhdysvaltalainen säveltäjä.
Aavelaiva (Outsiderin romaani)
Aavelaiva on Outsiderin romaani vuodelta 1943. Se julkaisi Otava Karma-sarjassa. Seaflower on julkaissut sen uudelleen vuonna 1996 sarjassa Seaflower's classics n:o 13. WSOY julkaisi sen ruotsiksi vuonna 1948 tekijänimellä Henrik Horna sarjassa Triangelböckerna (nro 9).
Markku Koski (lumilautailija)
Koski ei ole virallisesti ilmoittanut uransa päätöksestä mutta toistaiseksi hänen viimeinen kisansa on TTR-kiertueelta vuodelta 2014.
Via Nomentana
Via Nomentana oli roomalainen tie, joka kulki Latiumissa ja Samniumissa Italiassa ja johti Roomasta Eretumiin.
Reitti
pienoiskuva|pysty=1.06|Via Nomentanaa Sant'Alessandrossa Roomassa. Tien asemapaikat ja niiden väliset etäisyydet olivat:
Centria-ammattikorkeakoulu
Koulutusalat ja tutkinnot
Koulutusta järjestetään päivä- ja monimuotototeutuksina. Centria-ammattikorkeakoulu tarjoaa myös ylempiä ammattikorkeakoulututkintoja kaikilla aiemmin mainituilla aloilla. Ylempi AMK-tutkinto antaa saman kelpoisuuden julkisiin virkoihin kuin yliopistossa suoritettu ylempi korkeakoulututkinto. Vuosittaisessa Ammattikorkeakoulujen valmistumisvaiheen opiskelijapalaute (AVOP) -kyselyssä Centrian YAMK-opiskelijat ovat arvioineet koulutuksensa Suomen parhaaksi jo useana vuotena peräkkäin.
Blood Red Throne
Blood Red Throne on vuonna 1998 perustettu norjalainen death metal -yhtye.
Meningokokkirokotteet
Kohderyhmä
Saudi-Arabia vaatii pyhiinvaeltajilta todistuksen ACWY-meningokokkirokotuksesta. Rokotustodistus tulee voimaan 10 vuorokautta pistoksen antamisesta.
Maailman terveysjärjestö WHO suosittelee yleisen rokotusohjelman käynnistämistä, jos taudin ilmaantuvuus on suurempi kuin 10 tapausta 100 000 asukasta kohti vuodessa tai jos invasiivista meningokokkitautia tavataan enemmän kuin 2–10 tapausta 100 000 asukasta kohti vuodessa.
Modibo Koné
Kone valmistui insinööriksi Malin insinöörikorkeakoulusta vuonna 1983. Hän on suorittanut maataloushydrauliikan tutkinnon Ouagadougoussa ja yritysjohtamisen tutkinnon Dakarissa.
Meningokokkirokotteet
ACWY-serotyyppirokotteet
Nimenrixiä käytettäessä yli 6kk ikäiselle riittävään suojaan riittää yksi pistos. Tehosterokote annetaan 2 kk kuluttua ensimmäisestä 6 viikon – 6 kuukauden ikäisille. Menveoa käytettäessä yli 2-vuotiaille riittää yksi pistos. Rokotetta ei ole tutkittu alle kaksivuotialla.
Suojan kesto ja teho
Euroopassa C-serotyyppirokotteen käyttöönotto 2000-luvun alkupuolella on vähentänyt tautitapausten määrää huomattavasti. C-serotyyppirokotteen etuna se estää myös nielukantajuutta ja mahdollistaa laumasuojan kehittymisen.
Koskutjoki
Koskutjoki on Jalasjärvellä, Koskuen kylässä virtaava noin kuusi kilometriä pitkä joki. Joki saa alkunsa Koskutjärvestä, ja se kuuluu Kyrönjoen vesistöalueeseen ja Jalasjärven valuma-alueeseen. Joen keskimääräinen vuoden maksimivirtaama on vuosien 1985–2009 aikavälillä ollut 7,29 kuutiometriä sekunnissa. Joen molemmin puolin on useita kivikautisia asuinpaikkoja.
Joenvarren luontoa
Koskutjoelle päin viettävän pellon ja tien välissä, joen itäpuolella (kohdassa 62.3713°N, 22.84532°W), sijaitsee perinnebiotooppi, joka on Etelä-Pohjanmaan elinkeino- liikenne- ja ympäristökeskuksen mukaan erittäin edustava hakamaa. Kooltaan alue on pieni. Alueella kasvaa paljon pensasmaisia ja pylväsmäisiä katajia sekä iäkkäitä mäntyjä, kuusia, koivuja ja pihlajia. Perinnebiotoopin alueella puustoisissa kohdissa kasvaa esimerkiksi kultapiiskua, mustikkaa ja lillukkaa. Alueella on myös niittylaikkuja, ja kaikkein monimuotoisin niittylajisto on alueen reunamilla. Reunoilla tavataan esimerkiksi poimulehteä, särmäkuismaa, lampaannataa, punanataa, ahomansikkaa ja ahopukinjuurta. Nokkonen ja maitohorsma ovat perinnebiotoopin keskiosien valtalajeja.